KOMENTE TË PËRGJITHSHME

                  Mbi raportin e monitorimit të Ministrisë së Bujqësisë dhe Zhvillimit Rural 
për 4 mujorin e parë të vitit 2021
1. Karakteristikat kryesore të shpenzimeve.

Ministria e Bujqësisë dhe Zhvillimit Rural, për 4 mujorin e parë të vitit 2021, administroi dhe menaxhoi fondet publike sipas shtatë programeve, konkretisht:

1. Programi “Planifikim, Menaxhim dhe Administrim”;
2. Programi “Siguria Ushqimore dhe Mbrojtja e Konsumatorit”;
3. Programi “Infrastruktura e Kullimit dhe Ujitjes”;
4. Programi “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”;
5. Programi “Këshillimi dhe Informacioni Bujqësor”;
6. Programi “Menaxhimi i Qëndrueshëm i Tokës Bujqësore”;
7. Programi “Mbështetja për Peshkimin”;
Në fund të 4 mujorit të parë të vitit 2021 në lidhje me realizimin e shpenzimeve të buxhetit, krahasuar me planin me ndryshime, paraqitet si më poshtë:

	Kod. Prog
	Programi
	% e Realizimit/Buxh. Rishikuar

	01110
	Planifikimi, Menaxhimi dhe Administrimi
	31.6

	04220
	Siguria ushqimore dhe mbrojtja e konsumatorit
	18.7

	04230
	Mbështetje për Peshkimin
	35.4

	04240
	Menaxhimi i infrastrukturës se kullimit dhe ujitjes
	33.3

	04250
	Zhvillimi Rural duke mbësht. Prodh. Bujq, Blek, Agroind dhe Market.
	28.7

	04860
	Këshillimi dhe Informacioni Bujqësor
	24.6

	05470
	Menaxhimi qëndrueshëm i tokës bujqësore
	0.0

	 
	TOTALI
	28.8


Ministria e Bujqësisë dhe Zhvillimit Rural për 4 mujorin e parë të vitit 2021 ka pasur një realizim të mirë prej 28.8% Konkretisht sipas programeve % e realizimit paraqitet: Programi “Planifikim menaxhim administrimi” në masën 31.6%, programi “Siguria ushqimore dhe mbrojtja e konsumatorit” në masën 18.7%, programi “Mbështetje për Peshkimin” në masën 35.4 %. programi “Menaxhimi i infrastrukturës se kullimit dhe ujitjes” në masën 33.3%, programi “Zhvillimi Rural duke mbësht. Prodh. Bujq, Blek, Agroind dhe Market” në masën 28.7%, programi “Këshillimi dhe Informacioni Bujqësor” në masën 24.6%, ndërsa programi “Menaxhimi qëndrueshëm i tokës bujqësore” për këtë periudhe nuk ka pasur fare realizim pasi në këtë program operohet vetëm me Art. 602 dhe proceset si Krijimi i Lis/GIS për të dhënat e tokës, programi WEBGIS dhe Dixhitalizimi i RTB janë në fazë koordinimi apo fillim të procedurave të prokurimit.
Sipas zërave përbërës të shpenzimeve, situata për 4 mujorin e parë të vitit 2021 paraqitet e tillë:
	Kod. Prog
	Programi
	Shpenzime Korente (në %)
	Shpenzime Kapitale (në %)

	01110
	Planifikimi, Menaxhimi dhe Administrimi
	32.4
	6.8

	04220
	Siguria ushqimore dhe mbrojtja e konsumatorit
	25.0
	0.1

	04230
	Mbështetje për Peshkimin
	25.3
	36.8

	04240
	Menaxhimi i infrastrukturës se kullimit dhe ujitjes
	43.4
	31.3

	04250
	Zhvillimi Rural duke mbësht. Prodh. Bujq, Blek, Agroind dhe Market.
	5.3
	46.1

	04860
	Këshillimi dhe Informacioni Bujqësor
	31.0
	0.0

	05470
	Menaxhimi qëndrueshëm i tokës bujqësore
	0.0
	-

	
	TOTALI
	20.3
	34.8


Siç shihet edhe nga tabela, totali i shpenzimeve korente për 4 mujorin e parë të vitit 2021 është realizuar në masën 20.3 %, kjo përqindje tregon për një nivel relativisht të mirë realizimi duke marrë parasysh anulimin e disa aktiviteteve dhe takimeve të cilat shoqërohen dhe me shpenzime operative si dhe faktin që nuk janë plotësuar ende vakancat në personel për disa nga institucionet. Sipas programeve realizimet janë: në programin “Planifikim menaxhim administrimi” në masën 32.4%, në programin “Siguria ushqimore dhe mbrojtja e konsumatorit” në masën 25%, në programin “Mbështetje për Peshkimin” në masën 25.3%, në programin “Menaxhimi i infrastrukturës së kullimit dhe ujitjes” në masën 43.4%, në programin “Zhvillimi Rural duke mbesht. Prodh. Bujq, Blek, Agroind dhe Market” në masën 5.3%, theksojmë se në këtë program në Art. 606 janë fondet për skemat mbështetëse të fermerëve të cilat nuk kanë filluar ende të disbursohen dhe rrjedhimisht % e realizimit është shume e ulët, në programin “Këshillimi dhe Informacioni Bujqësor” në masën 31%, në programin “Menaxhimi qëndrueshëm i tokës bujqësore” në masën 0%, kjo sikurse është shprehur edhe me sipër procedurat e prokurimit janë akoma në proces. 
Për sa i përket shpenzimeve kapitale përqindja e realizimit është në përqindje shumë të mirë prej 34.8% krahasuar me % e realizimit të periudhës. Sipas programeve realizimet janë: në programin “Planifikim menaxhim administrimi” ka realizim faktik prej 6.8% institucioni është në pritje të dorëzimit të pjesës së mbetur të pajisjeve kompjuterike nga AKSHI, në programin “Siguria ushqimore dhe mbrojtja e konsumatorit” në masën 0.1% shumica e projekteve janë në fazën e përcaktimit të specifikimeve teknike, në programin “Mbështetje për Peshkimin” ka realizim faktik në masën 36.8%, në programin “Menaxhimi i infrastrukturës së kullimit dhe ujitjes” në masën 31.3%, në programin “Zhvillimi Rural duke mbesht. Prodh. Bujq, Blek, Agroind dhe Market” në masën 46.1% dhe në programin “Këshillimi dhe Informacioni Bujqësor” nuk ka akoma realizim faktik pasi janë parashikuar të përdoren fondet në 4 mujorin e dytë të vitit.
 Struktura e shpenzimeve për çdo program, sipas buxhetit me ndryshime dhe realizimit për 4 mujorin e parë të 2021, paraqitet si më poshtë:
	
	 Struktura për programet
	Buxheti Fillestar
	Buxheti me ndryshime
	Fakti 2021

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	2.5
	2.5
	2.8

	04220
	Siguria ushqimore dhe mbrojtja e konsumatorit
	16.4
	16.5
	10.7

	04230
	Mbështetje për Peshkimin
	8.1
	8.1
	9.9

	04240
	Menaxhimi i infrastrukturës se kullimit dhe ujitjes
	30.0
	30.0
	34.7

	04250
	Zhvillimi Rural duke mbësht. Prodh. Bujq, Blek, Agroind dhe Market.
	38.4
	38.4
	38.2

	04860
	Këshillimi dhe Informacioni Bujqësor
	4.4
	4.4
	3.8

	05470
	Menaxhimi qëndrueshëm i tokës bujqësore
	0.2
	0.2
	0.0

	
	TOTALI
	100.0
	100.0
	100.0


Nga sa më sipër rezulton se rreth 83.6% e totalit të shpenzimeve faktike të vitit 2021 janë përdorur në tre programe, konkretisht në programet “Siguria ushqimore, mbrojtja e konsumatorit” 10.7%, “Infrastruktura e kullimit dhe ujitjes” 34.7% dhe “Zhvillimi rural duke mbështetur prodhimin bujqësor, blegtoral, agroindustrial dhe marketingun” 38.2%.
2. Performanca dhe statusi i produkteve kryesore 
Në programin “Planifikim, Menaxhim dhe Administrim”, janë parashikuar 6 produkte. Janë realizuar dhe miratuar 146 akte ligjorë dhe nënligjore nga 174 të planifikuara, ky target rezulton shume i ulët për këtë vit pasi mbi 80% i tij është realizuar që në 4 mujorin e parë të vitit, në vitin 2020 targeti ishte 1600 akte; nuk janë realizuar trajnime si rezultat i pandemisë por janë ndjekur vetëm trajnime online të cilat nuk janë shoqëruar me shpenzime buxhetore, për vitin 2021 janë të planifikuara 160 trajnime që pritet të zhvillohen në vijim; janë audituar 6 institucione varësie nga 16 të planifikuara dhe janë kryer 10 pagesa për kuotat ndërkombëtare nga 12  të planifikuara për vitin 2021. Kurse në lidhje me shpenzimet kapitale janë marrë në dorëzim 4 nga 50 pajisje dhe institucioni është në pritje të dorëzimit të pjesës së mbetur të pajisjeve kompjuterike nga AKSHI.
Në programin “Siguria ushqimore dhe mbrojtja e konsumatorit”, janë parashikuar për vitin 2021 të zhvillohen aktivitetet mbi masat profilaktike veterinare fitosanitare, programi i monitorimit të mbetjeve në kafshët e gjalla dhe produktet me origjinë prej tyre, monitorimi i ujërave e molusqeve bivalve, identifikimi i kafshëve dhe hedhja e të dhënave në sistemin e informacionit blegtoral dhe veterinar Ruda, luftimi i parazitëve në bujqësi dhe mbështetja e të gjithë aktiviteteve të DB-së dhe AKU-së, konkretisht: është kryer vaksinimi dhe gjurmimi kundër sëmundjes së plasjes, brucelozës dhe dermatozës nodulare në gjedhë për 76,173 krerë kafshë nga 930,000 të planifikuara për vitin 2021, janë kryer 688 kontrolle në fermat e kafshëve të gjalla, farmacitë veterinare dhe depot farmaceutike nga 377,000 të planifikuara; Janë realizuar 8,358 analiza nga ISUV në kuadër të monitorimit të mbetjeve në kafshët e gjalla dhe molusqet bivale nga 85,000 të planifikuara për vitin 2021, për vitin 2021 nuk janë dëmshpërblyer fermerë për krerë të ngordhur pasi ka përfunduar shpërblimi vetëm për fermerët , janë kryer gjithashtu 30,719 inspektime në fushën e sigurisë ushqimore nga 97 000 të planifikuar, si dhe hapur procedura e tenderimit për mbrojtjen dhe trajtimin e 6,400 hektar sipërfaqe me gështenjë nga paraziti grerëza galeformuese. Për sa i përket shpenzimeve kapitale, janë në proces zbatimi 5 projekte në fushën e sigurisë ushqimore dhe veterinarisë me financim të huaj si dhe me bashkëfinancim.
Në programin “Mbështetje për Peshkimin”, janë parashikuar disa produkte për 4 mujorin e parë të vitit 2021. Politika në fushën e peshkimit synon përmirësimin e kuadrit ligjor duke e përshtatur atë me legjislacionin e BE-së, të reduktojë varfërinë dhe të përmirësojë cilësinë e jetës në komunitetet e zonave bregdetare të Shqipërisë, përmes rritjes së volumit të prodhimit, nëpërmjet forcimit të konkurrencës dhe luftës ndaj informalitetit. Ndër produktet me realizim faktik për 4 mujorin e parë të vitit 2021 në këtë program mund të përmendim: Menaxhimi i porteve Shëngjin, Vlorë, Sarandë e Durrës dhe të tre ekonomive Zvezdë, Lin e Butrint, realizimi i 455 kontrolleve të inspektimit nga 2,050 inspektime të planifikuara për një shfrytëzim sa më të mirë të burimeve peshkore, si dhe janë realizuar dy raporte për një monitorim sa më të saktë të aktiviteteve të lidhura me peshkimin, akuakulturën dhe molusqet si dhe për këtë 4 mujor janë blerë materialet me qëllim ripopullimin me rasate për pasurim e rezervave peshkore.

Në programin “Menaxhimi i infrastrukturës së kullimit dhe ujitjes”, janë parashikuar disa produkte realizimi i të cilave është si vijon: Sipërfaqe kulluese me rrjetin kryesor të pastruar janë punuar rreth 15 000 hektar nga 45 000 hektar të planifikuara dhe rreth 15 000 hektar sipërfaqe ujitëse me rrjet kryesor ujitës te mirëmbajtur nga 25 000 hektar të planifikuara. Mirëmbajtje për funksionimin normal të 27 hidroforëve për kullimin e rreth 70 000 hektarëve. Në lidhje me projektet e investimeve për rehabilitimin e infrastrukturës së ujitjes, investimi aktualisht nga 56 objekte, 35 prej tyre janë objekte në vazhdim, me financim për periudhën 2020-2021, ndërsa për 21 objekte të tjerë, në 13 prej tyre nuk kanë filluar akoma procedurat e prokurimit, ndërsa në 7 objekte janë lidhur kontratat dhe për .1 objekt, pritet miratimi i projektit në Komitetin Kombëtar të Digave të Mëdha. Për tu theksuar është fakti që Me projektin e Menaxhimit të Burimeve Ujore dhe Ujitjes, të financuar nga Banka Botërore, ka përfunduar rehabilitimi edhe i skemës së fundit ujitëse me burim ujor rezervuarin e Janjarit, që mbulon me ujitje rreth 4 500 ha në bashkinë Konispol. 
Në programin “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”, janë parashikuar disa produkte dhe projekte. Është hartuar dhe miratuar VKM nr.1102 datë 24.12.2020 “Për përcaktimin e kritereve bazë, të sektorëve që do të mbështeten dhe të masës së përfitimit nga fondi i programit për bujqësinë dhe zhvillimin rural, për vitin 2021” si dhe udhëzimi me bashkë firmosje midis MBZHR dhe MFE “Për kriteret procedurat dhe mënyrën e administrimit te fondit te programit për bujqësinë dhe zhvillimin rural për vitin 2021.”
Gjatë vitit 4 mujorit të parë nga disbursimi i fondeve kanë përfituar nga masat mbështetëse në bujqësi 298 në një vlerë prej 75 milionë lekë; janë kryer 1,012,375 analiza dhe testime nga 4,800,000 analizime, testime e certifikime për fara dhe fidanë të planifikuar; janë testuar 73 mostra degustimi për duhanin nga 336 të planifikuara. Kanë përfunduar 3 vrojtime statistikore po vijohet puna për një vrojtim të ri për 2021.; janë regjistruar 67 njësi vreshti dhe ullishte nga 10 000 të planifikuara për vitin 2021. Gjithashtu janë organizuar 3 aktivitet panaire lokale promovuese për skemën e naftës si dhe produktet nga 7 që janë planifikuar për këtë vit. Në lidhje me projektet e investimeve në këtë program ka vijuar procesi i vlerësimit dhe kontrollit të aplikimeve në kuadër të thirrjes së programit IPARD II nga të cilët për 4 mujorin e parë kanë përfituar 194 përfitues në një vlerë prej 1 miliard lekë; janë kryer 20 trajnime dhe publikime në kuadër të projekti IPA 2013, në blegtori nga 63 të planifikuara; 3 përfitues nga projekti i grandeve mjedisore nga 32 të planifikuar për vitin 2021.
Në programin “Këshillimi dhe Informacioni Bujqësor”, janë parashikuar 15 produkte e projekte për vitin 2021. Realizimi i produkteve për këtë program janë planifikuar të jenë funksionale Paketa dhe karta teknologjike të prodhuara nga 5 QTTB-të, që ju vihen në dispozicion fermerëve dhe agrobizneseve dhe aplikohen prej tyre, gjatë 4 mujorit të parë të vitit 2021 janë vënë në dispozicion 16 teknologji/paketa teknologjike me elementë të përmirësuar. Qendrat e Transferimit të Teknologjive Bujqësore në bashkëpunim me Agjencitë Rajonale të Ekstensionit Bujqësor ka planifikuar trajnime për 320 gra fermerë, të cilat pritet të zhvillohen në periudhën Maj-Tetor 2021, janë asistuar 32 mijë aplikantë për skemat mbështetëse kombëtare dhe IPARD, si dhe janë kontaktuar dhe ofruar shërbim ekstensioni rreth 39,352 fermer nga 73 000 të planifikuar; Lidhur me projektet e investimit në këtë program është në fazë prokurimi blerja e një pajisje korrëse e mbjellëse për QTTB Korçë.
Në programin “Menaxhimi qëndrueshëm i tokës bujqësore”, janë parashikuar disa produkte, të cilat konsistojnë në detyra si: inventarizimi dhe klasifikimi i tokave bujqësore sipas përshtatshmërive të tyre, mbledhja e informacionit për përdorimin/mbulesë tokësore për vitin që është kryer regjistrimi fillestar dhe 2020, studimi argo-ekologjik i zonave për njësitë administrative të marra në studim si dhe dixhitalizimi i pjesshëm i regjistrit të tokës bujqësore. Për 4 mujorin e vitit 2021 krijimi i sistemit të informacionit për tokën (LIS) dhe integrimi në GIS ende nuk është kryer për 8,000 hektarë e planifikuar, ndërsa plotësimi i Regjistrit Dixhital të Tokës Bujqësore në 4 Njësia administrative, është në fazën e përgatitjes së termave të referencës.
3. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.                                                                              


Në mijë lekë          

Ashtu siç vihet re edhe nga tabela e mësipërme, të dhënat e paraqitura nga MBZHR, për shpenzimet kapitale nuk përputhen plotësisht me të dhënat e gjeneruara nga Sistemi Informatik Financiar i Qeverisjes për përgatitjen e raportit të monitorimit të shpenzimeve për 4 mujorin e parë të vitit 2021.
4. Informacion mbi volumin dhe madhësinë e ndryshimit të buxhetit.

Për të 7 programet e kësaj ministrie situata në lidhje me ndryshimet në planifikim për 4 mujorin e parë të vitit 2021, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

Në mijë lekë
	Programi
	Buxheti Fillestar
	Buxheti i Rishikuar
	Diferenat

	Planifikimi, Menaxhimi dhe Administrimi
	327,000
	328,000
	1,000

	Siguria ushqimore dhe mbrojtja e konsumatorit
	2,134,099
	2,136,999
	2,900

	Mbështetje për Peshkimin
	1,047,970
	1,048,070
	100

	Menaxhimi i infrastrukturës se kullimit dhe ujitjes
	3,893,232
	3,894,632
	1,400

	Zhvillimi Rural duke mbësht. Prodh. Bujq, Blek, Agroind dhe Market.
	4,986,031
	4,986,631
	600

	Këshillimi dhe Informacioni Bujqësor
	572,000
	573,700
	1,700

	Menaxhimi qëndrueshëm i tokës bujqësore
	20,000
	20,000
	0

	Totali
	12,980,332
	12,988,032
	7,700


Të dhënat e raportuara të buxhetit fillestar dhe me ndryshime përkojnë plotësisht me të dhënat e gjeneruara nga SIFQ. Diferencat lidhen me ndryshimet si rezultat i detajimit të Fondit të veçantë prej 7.7 milionë lekë. 
5. Komente 
· Konstatojmë se raporti i monitorimit për 4 mujorin e parë të vitit 2021 është paraqitur në kohë dhe është i shoqëruar me anekset përkatëse, në përputhje me përcaktimet në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. 
· Plani me ndryshime i raportuar nga MBZHR dhe ai që disponojmë në të dhënat tona përputhet për të gjithë programet. Ndërsa realizimi faktik, me atë të nxjerrë nga sistemi i thesarit (në mijë lekë) nuk përputhet plotësisht për shpenzimet kapitale. Mospërputhjet rezultojnë në 2 programe. Konkretisht në programin “Zhvillimi Rural duke mbësht. Prodh. Bujq, Blek, Agroind” diferenca është 193.2 milionë lekë dhe në programin “Menaxhimi i infrastrukturës se kullimit dhe ujitjes” diferenca është rreth 150.3 milionë lekë.

· Kërkohet nga MBZHR angazhim lidhur me identifikimin dhe sistemimin e tyre në vijim.
· Për 4 mujorin e parë të vitit 2021 është paraqitur në raportin e monitorimit evidentimi i detyrimeve të prapambetura si ato të trashëguara ashtu edhe ato të krijuara rishtazi.
· Pjesë e raportit janë bërë gjithashtu edhe të dhëna për buxhetimin me bazë gjinore (për shembull nr. i fermerëve femra të shpallura fituese në skemën mbështetëse të bujqësisë dhe zhvillimit rural apo gra fermerë të trajnuara), pavarësisht se për këtë periudhë nuk ka patur realizim faktit. 
